Postupak iznajmljivanja društvenih domova

Korištenje društvenog doma potrebno je najprije rezervirati.

Društveni dom se može rezervirati telefonskim pozivom na broj 01/2831-360 ili 01/2831-386 ili osobnim dolaskom na adresu Gradske uprave Grada Ivanić-Grada, Park hrvatskih branitelja 1.

Nakon rezervacije društvenog doma potrebno je osobno doći u prostorije Gradske uprave Grada Ivanić-Grada radi sklapanja Ugovora o korištenju društvenog doma nakon čega se korisniku izdaje uplatnica na ukupni utvrđeni iznos korištenja društvenog doma.

Korisnik je dužan Ugovor i potvrdu o plaćanju cijene korištenja društvenog doma predočiti domaru društvenog doma na temelju čega domar korisniku izdaje ključeve iznajmljenog društvenog doma.

Napomena

Mještani koji imaju prebivalište na području mjesnog odbora na čijem se području nalazi društveni dom, a isti žele koristiti imaju pravo na 50% popusta na cijenu korištenja društvenog doma uz predočenje osobne iskaznice iz koje je vidljivo njihovo prebivalište.